《蕙兰芳引 咏宋团扇画松石，和文友韵》
清代·邹祗谟

团扇流连，镂满月影娥池小。费尺素裁来，襟袖好风偏杳。

皴石枯松，研罨画、上林承诏。想胭脂脱尽，宜对昭阳人悄。

吴带当风，曹衣出水，写生空表。只禁本生绡。淡墨寒烟围绕。

莫教持比，黄荃花鸟。想袖来、频向荷凉轻舀。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。